14.09.23

**Annwyl Riant / Warcheidwad**

**Etholiad Rhiant-lywodraethwr - Cais am Enwebiad**

Mae 1 swydd wag i riant-lywodraethwr wasanaethu ar gorff llywodraethu ein hysgol. Mae’n rôl allweddol o bwysig, sy’n rhoi cyfle i rieni fod yn weithredol yn natblygiad Ysgol Bodhyfryd. Byddwch yn ymuno gyda tîm brwdfrydig a chefnogol. **Rydym yn eich annog i gysylltu pe byddai gennych unrhyw gwestiwn am y rôl yma os ydych yn ystyried gwneud cais.**

Cyn i chi benderfynu enwebu rhywun, neu yn wir chi eich hun, efallai y byddwch eisiau gwybod mwy am beth y mae’r rôl yn ei chynnwys. Mae rôl y rhiant-lywodraethwr a'r rheolau sy'n llywodraethu eich cymhwyster i sefyll mewn etholiad wedi’u hargraffu dros y dudalen; efallai y byddwch hefyd am gysylltu â'r Pennaeth i drafod y rôl yn fwy manwl.

Gwahoddir enwebiadau gan rieni am y swydd wag hon ac amgaeaf ffurflen enwebu sydd wedi'i pharatoi ar gyfer y diben hwn. Os hoffech enwebu unrhyw riant, neu enwebu eich hun, dylech drefnu bod y ffurflen yn cael ei llenwi i gyd a'i dychwelyd ataf erbyn dim hwyrach na **5 o’r gloch, Dydd Iau yr 28ain o Fedi**. Bydd enwebiadau a ddaw i law ar ôl y dyddiad ac amser hwn yn annilys. Rhaid i enwebai ddatgan ar y ffurflen ei b/pharodrwydd i sefyll mewn etholiad. Mae ymgeiswyr yn cael eu hannog i gyflwyno datganiad personol byr (dim mwy na 100 gair).

Os oes mwy o enwebiadau na seddau gwag, yna bydd pleidlais yn cael ei chynnal. Bydd papurau pleidleisio yn cael eu hanfon, a rhaid eu dychwelyd erbyn dyddiad cau penodol. Ni fydd papurau pleidleisio a ddaw i law ar ôl y dyddiad cau yn cael eu cyfrif. Bydd papurau pleidleisio wedyn yn cael eu cyfrif a rhieni yn cael eu hysbysu am y canlyniad.

Mae cyfnod swydd rhiant-lywodraethwr yn bedair blynedd o ddyddiad y penodiad. Nid yw rhiant-lywodraethwr yn cael ei wahardd rhag parhau yn y swydd pe bai ei b/phlentyn yn gadael yr ysgol cyn diwedd y cyfnod o bedair blynedd.

Yn ddiffuant,

Miss Nerys Davies

**Pennaeth**

**Swyddogaeth Llywodraethwr Ysgol**

Mae tua 22,200 o lywodraethwyr ysgol yng Nghymru. Maent yn rhoi eu hamser, eu sgiliau a'u harbenigedd yn wirfoddol, i helpu eu hysgolion i roi’r addysg orau bosibl i’w plant.

Mae cyrff llywodraethu yn atebol am gyfeiriad strategol eu hysgol ac am ansawdd yr addysg a ddarperir.

**Pam dod yn Llywodraethwr?**

* I wneud cyfraniad pwysig i addysg trwy gefnogi cymuned yr ysgol,

ei staff a'r disgyblion a helpu i godi safonau addysg

* I brofi cyfleoedd gwerth chweil a heriol
* I helpu i ddatblygu eich sgiliau presennol a hefyd i ddysgu rhai newydd
* I gyfarfod a gweithio â phobl newydd
* I ennill ymwybyddiaeth o'r system addysg

**Mae Llywodraethwr yn wirfoddolwr sydd:**

* â diddordeb mewn addysg;
* yn cynrychioli rhai sydd â diddordeb allweddol yn yr ysgol;
* yn rhan o dîm sy'n derbyn cyfrifoldeb am bopeth y mae ysgol yn ei wneud;
* ag amser i ymrwymo i gyfarfodydd ac achlysuron eraill;
* yn barod i ddysgu;
* yn gallu gweithredu fel ffrind beirniadol sy'n cefnogi'r ysgol, ond hefyd yn herio ac yn gofyn cwestiynau am sut y mae'r ysgol yn gweithio a'r safonau y mae'n ei chyflawni;
* gweithredu fel dolen gyswllt rhwng rhieni, y gymuned leol, yr Awdurdod Lleol a'r ysgol.

**Tair rôl allweddol y Corff Llywodraethu**

1 - Darparu safbwynt strategol

2 - Gweithredu fel cyfaill beirniadol

3 - Sicrhau atebolrwydd

**Cymorth a Hyfforddiant**

I lywodraethwyr gyflawni eu cyfrifoldebau yn effeithiol ac i safon uchel

mae angen iddynt gael eu hyfforddi'n briodol. Mae’n rhaid i lywodraethwr newydd fynd i hyfforddiant Cyflwyniad Llywodraethwyr a Deall Data Ysgolion o fewn 12 mis o gael eu penodi.

Mae ymrwymiad i ddatblygiad llywodraethwyr yn agwedd bwysig ar fod yn

gorff llywodraethu effeithiol, ond nid yw hyfforddiant yn dod i ben yn y cam cyflwyno. Mae yna

nifer o gyrsiau hyfforddiant ychwanegol ar gael, a ddarperir gan Awdurdodau Lleol, i

gynorthwyo pob llywodraethwr i ennill y wybodaeth a'r sgiliau angenrheidiol i lywodraethu

eu hysgol yn effeithiol.

**CYMHWYSEDD**

**Diffiniad o riant-lywodraethwr etholedig:**

Diffinnir rhiant-lywodraethwr etholedig fel **"person a etholir yn aelod o gorff llywodraethu ysgol gan rieni disgyblion cofrestredig yn yr ysgol ac sy'n rhiant o'r fath ar yr adeg y caiff ei h/ethol".** Bydd rhieni-lywodraethwyr yn dal y swydd am gyfnod o bedair blynedd, yn amodol ar ymddiswyddiad neu waharddiad. Mewn rhai amgylchiadau, gall plentyn neu berson ifanc gael mwy na dau 'riant' neu bobl â chyfrifoldeb rhiant ac maent i gyd â’r hawl i sefyll fel llywodraethwyr, neu i bleidleisio, mae enghreifftiau yn cynnwys rhieni maeth tymor hir, gwarcheidwaid cyfreithiol a gorchmynion preswylio.

**Gwaharddiad - perthnasol i bob Llywodraethwr:**

Mae person yn cael ei wahardd rhag bod yn llywodraethwr ysgol os:

1. byddai’r person, ar ddyddiad ei benodiad, yn aelod o gyrff llywodraethu mwy na dwy ysgol.

2. yw’r person hwnnw yn gwrthod cais gan y Corff Llywodraethu i wneud cais am wiriad y Gwasanaeth Datgelu a Gwahardd.

3. yw'r person hwnnw wedi'i ddyfarnu'n fethdalwr neu os dyfarnwyd atafaeliad ar ei ystâd ac (yn y naill achos neu'r llall) nad yw ef / hi wedi cael ei r/rhyddhau ac nad yw'r gorchymyn methdaliad wedi'i ddirymu neu ei ddadwneud. Bod y person hwnnw wedi gwneud cyfansoddiad neu drefniant gyda’i gredydwyr, neu wedi rhoi gweithred ymddiried ar eu cyfer, ac nad yw wedi'i r/rhyddhau mewn perthynas ag ef.

4. yw’r person hwnnw wedi'i wahardd rhag gwasanaethu fel Cyfarwyddwr Cwmni neu â gorchymyn wedi’i wneud o dan Adran 429 (2) (b) o Ddeddf Ansolfedd 1986.

5. yw’r person hwnnw wedi ei symud ymaith o swydd ymddiriedolwr elusen drwy orchymyn a wnaed gan y Comisiynwyr Elusennau neu'r Uchel Lys ar sail unrhyw gamymddwyn neu gamreoli wrth weinyddu'r Elusen.

6. yw’r person hwnnw yn agored i gael ei gadw o dan Ddeddf Iechyd Meddwl 1983.

7 (a) (i) yw'r person hwnnw o fewn y 5 mlynedd diwethaf wedi’i gael yn euog o unrhyw drosedd ac wedi’i ddedfrydu i garchar (boed wedi'i ohirio ai peidio) am gyfnod o 3 mis neu fwy heb yr opsiwn o ddirwy; neu

(ii) yw'r person hwnnw o fewn yr 20 mlynedd diwethaf wedi'i gael yn euog o unrhyw drosedd ac wedi’i ddedfrydu i garchar am gyfnod o fwy na 2 ½ flynedd: neu

(iii) bod y person hwnnw ar unrhyw adeg wedi’i gael yn euog o unrhyw drosedd ac wedi’i ddedfrydu i garchar o 5 mlynedd neu fwy.

(b) yw'r person hwnnw o fewn y 5 mlynedd diwethaf wedi'i gael yn euog o dan Adran 547 Deddf Addysg 1996 (niwsans neu aflonyddwch ar safle addysgol) a ddigwyddodd ar safle’r ysgol ac wedi’i ddedfrydu i ddirwy.

8. yw’r person hwnnw’n llywodraethwr sydd wedi parhau i gael ei atal o'i swydd yn rhinwedd rheoliad 4 neu 5 o Reoliadau Llywodraethu Ysgolion a Gynhelir (Gofynion Hyfforddi ar gyfer Llywodraethwyr) (Cymru) 2013 am gyfnod di-dor o chwe mis, neu sydd eisoes wedi cael ei wahardd am fethu mynychu hyfforddiant angenrheidiol hyd nes ei fod wedi cwblhau'r hyfforddiant hwnnw.

(Mae'r uchod yn grynodeb o ddarpariaethau Rheoliad 24 ac Atodlen 5 o Reoliadau Llywodraethu Ysgolion a Gynhelir (Cymru) 2005. Os ydych chi eisiau darllen y Rheoliadau, cysylltwch â'r Tîm Cefnogi Llywodraethwyr, Cyngor Bwrdeistref Sirol Wrecsam, 3ydd Llawr, Stryt y Lampint, Wrecsam, LL11 1AR).

**YSGOL BODHYFRYD**

**ENWEBU RHIANT- LYWODRAETHWR**

RWYF AM ENWEBU: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

fel Rhiant-lywodraethwr Ysgol Bodhyfryd.

Llofnod y Cynigydd: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cyfeiriad:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rhiant: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Blwyddyn: \_\_\_\_\_\_\_\_\_\_\_

Llofnod yr eilydd: :\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cyfeiriad:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rhiant: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Blwyddyn: \_\_\_\_\_\_\_\_\_\_\_

CANIATÂD YR ENWEBAI

Rwyf i \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

sef Rhiant: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Blwyddyn \_\_\_\_\_\_\_\_\_\_\_\_

yn derbyn yr enwebiad.

Llofnodwyd: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cyfeiriad: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

----------------------------------------------------------------------------------------------------------

HUNAN-ENWEBU

Rwyf i \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

sef Rhiant: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Blwyddyn\_\_\_\_\_\_\_\_\_\_\_\_

yn dymuno enwebu fy hun.

Llofnodwyd: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cyfeiriad: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mae datganiad personol byr yn \*amgaeedig / yn cael ei anfon ar wahân

erbyn y dyddiad cau / ddim yn cael ei ddarparu. (\*dileer fel y bo'n briodol)

**ENWEBIADAU I DDOD I LAW ERBYN: 5 o’r gloch Dydd Iau, Medi y 28ain**

Mae'r Rheoliadau yn datgan: “Bydd enwebiadau yn cael eu gwneud ar ffurflen ddynodedig a fydd yn cael ei dychwelyd i'r ysgol ar neu cyn y dyddiad a nodwyd. Bydd enwebiadau a ddaw i law ar ôl y dyddiad hwnnw yn annilys.